Velkommen til Klimagårdens Ride klubs generalforsamlingen 2020

Formandsberetning 2019:

Jeg vil sige velkommen, dejligt at se jer alle som er mødt op her i dag.

 Der udover vil jeg starte med at fortælle, at vi måtte sige farvel til en af vores fantastiske rideskole ponyer, nemlig Funny. I starten af året valgte vi også at sælge Baloo, da han ikke kunne trives som rideskole pony. Da Canasta og Bimse ikke bliver ved med at kunne gå mange timer, så købte vi Hjalmer til at tage lidt af deres timer. Hjalmer er efter sommerferien begyndt at gå med i rideskolen og fungere rigtig fint. Heidi valgte også at få sin lille pony Emma her ude. Emma går lidt med i miniput, men mangler stadig lidt træning og rytine inden hun kommer til at gå med i rideskolen.

Ang. Vores undervisning går det rigtig godt, vi er oppe på 15 timer / hold om ugen, fordelt på ca. 85 elever. Om fredagen har vi miniput ridning med ca. 35 børn fordelt på 5 hold. Vi begyndte i starten af februar at have intro kursus i bueskydning og siden da har der næsten fast været undervisningstimer om mandagen, når ikke der har været anden undervisning/ekstra træninger. Så ind til videre har Futte været med til at få ca.25 ryttere igennem bueskydning på vores fantastiske ponyer, som bare synes det er sjovt.

 Vi har haft mange dejlige og skønne timer sammen, her på gården hvor vi har afholdt arrangementer i form af:

PTVinter cup

Fastelavnsringridning og tøndeslagning,

Påske ponygames,

Dressur og spring stævner,

Halloween Games og fest (med masser af uhyggeligt mad og der kom så mange at vi måtte sidde i ridehuste),

Parkour, miljø og orientringsridt (hesteteamwork)

Ringridning

Parkour cup

Nissespring,

Juledressur

Det største og mest blærede stævne vi afholdte, var finalen i PTVinter cuppen. Sikke en dag med masser af fest og farver, ikke mindst havde vi en del rideskole elever, som havde kvalificeret sig til finalen og det var jo skønt det så kunne holdes på hjemmebane.

Vi har også afholdt nogle stævner for vores miniput ryttere, og hvor er det skønt at se dem blomstre helt op og de taler om det længe efter og er meget stolte over deres præmie (roset) som de har vundet.

Vores ridelejr gik også helt fantastisk igen. Igen i 2019 var der helt fyldt op på alle ridelejrne og flere af dagende var vi nød til at have 2 undervisere på for at nå det hele. 3 dejlige uger med en masse glade, aktive og friske unge mennesker. Så det kan godt være ungerne var trætte, da de kom hjem fra ridelejrne, men hestene, hjælpere og undervisere var bestemt også trætte efter 3 uger og holdte en velfortjent sommerferie.

Til vores juleoptog fik vi startet godt op på vores møder, og ved hjælp fra de skønne forældre og ryttere, fik vi lavet en masse fantastiske kostumer til vores emne som var Robin Hood. Jeg synes selv at alle så hammer godt ud og alle heste klarede det super godt. Vi havde valgt Robin Hood for at vise man kunne lave bueskydning til hest og også for at reklamere med vores nye tiltag. Så det var jo ekstra sjovt at se folks reaktion, når Benjamin og Sasha var ude blandt puplikum og kræve penge eller karameller af folk, som de så bag efter gav til ungerne (Ingen pile blev brugt og ingen blev hændrettet). Selvom vi havde lagt et stort arbejde i det og haft en fantastisk god oplevese/tur, så blev der desværre ingen præmie til os i år.

Igen i år skulle vi havde kåret årets rideskole pony 2019 og i år blev det Basse med 18 stemmer. Der blev i alt stemt 140 gange, så man må sige der var stor tilknytning til det og vi skal stadig huske på at alle ponyerne laver et kæmpe stykke arbejde og de burde alle sammen vinde, da de er fantastiske på hver deres måde.

Jeg vil slutte af med at takke Jane og Søren for alt det arbejde i laver for at vi kan have sådanne fantastiske faciliteter og ponyer /heste at leje os ind på.

Til Sasha vil vi også tusind tusind tak for det kæmpe store stykke arbejde og kræfter du ligger i til hverdag og stævner.

Til Channe og Heidi siger vi også et kæmpe tak for jeres store hjælp til hverdag og stævner.

Også en tak til resten af bestyrelsen. Det er dejligt at arbejde sammen med sådanne positive og arrangerede mennesker som jer.